**Šolski center Srečka Kosovela Sežana**

**Gimnazija in ekonomska šola**

**Stjenkova 3, 6210 Sežana**

|  |
| --- |
| LETNI DELOVNI NAČRT |

|  |
| --- |
|  **SREDNJE STROKOVNO IZOBRAŽEVANJE****ARANŽERSKI TEHNIK****PREDMET****PSIHOLOGIJA** |

**Predmet:** PSIHOLOGIJA

**Tedensko število ur:** 2

**Letno število ur:** 68

**Učiteljica: Ravnatelj:**

mag. Alenka Kompare Dušan ŠTOLFA

|  |
| --- |
| ŠOL. LETO 2011/12PREDMET: **PSIHOLOGIJA**RAZRED: 3. letnik aranžerski tehnik, TEDENSKO ŠT. UR: 2LETNO ŠT. UR: 68 |

Leta učna priprava izhaja iz temeljnega dokumenta Katalog znanja za psihologijo: programi srednjega strokovnega in srednjega poklicno-tehniškega izobraževanja (Ljubljana: Zavod RS za šolstvo, 2007). Določil Strokovni svet RS za splošno izobraževanje na 99. seji dne 15. 2. 2007.

Vsebina

[I. SPLOŠNI CILJI 3](#_Toc309296935)

[1. Psihologija kot znanost (5 ur) 3](#_Toc309296936)

[**2.** **Osebnost in razvoj osebnosti (15 ur)** 4](#_Toc309296937)

[3. Spoznavni procesi (19 ur) 4](#_Toc309296938)

[4. Čustva in motivacija (19 ur) 6](#_Toc309296939)

[5. Medosebni odnosi in komunikacija (10 ur) 6](#_Toc309296940)

[III. NAČINI IN OBLIKE PREVERJANJA 7](#_Toc309296941)

[IV. MERILA OCENJEVANJA ZNANJA 8](#_Toc309296942)

[Pisno in ustno ocenjevanje znanja 8](#_Toc309296943)

[Ocenjevanje samostojnih izdelkov dijaka 9](#_Toc309296944)

[V. MINIMALNI STANDARDI ZNANJA 9](#_Toc309296945)

[VI. LITERATURA IN VIRI 11](#_Toc309296946)

[Učna gradiva za dijake 11](#_Toc309296947)

[Literatura in viri za učitelja 11](#_Toc309296948)

|  |
| --- |
| I. SPLOŠNI CILJI |

Dijakinje in dijaki bodo pri predmetu psihologija:

* pridobivali in izgrajevali temeljna psihološka spoznanja o osebnosti in duševnih procesih,
* osmišljali lastne izkušnje s psihološkimi spoznanji,
* razvijali interes za uporabo psiholoških spoznanj v vsakdanjem življenju,
* razvijali zmožnost samorefleksije ter odgovornost za lastno razmišljanje, doživljanje in ravnanje,
* razvijali spretnosti v medosebnih odnosih ter poglabljali razumevanje sebe in drugih v skupinah.

Skozi doseganje teh ciljev bodo učenci razvijali predvsem naslednje kompetence: učenje učenja, socialne veščine, sporazumevalne zmožnosti, varovanje zdravja, raziskovanje in razumevanje družbenih procesov in pojavov ter informacijsko-komunikacijsko pismenost.

|  |
| --- |
| Psihologija kot znanost (5 ur) |

|  |  |
| --- | --- |
| **CILJI** | **VSEBINE** |
| Dijak/-inja:* Opredeli pojem psihologija. Pojasni in razlikuje duševne procese, vedenje, osebnost in osebnostne lastnosti.
* Presodi pomen psihologije in s primeri ponazori sporno uporabo psihologije (oglaševanje, politična psihologija, pranje možganov).
* Razlikuje znanstvena in neznanstvena (laična) pojmovanja duševnosti.
* Opiše znanstveno metodo (pet stopenj) in jo razlikuje od neznanstvenega spoznavanja.
 | psihologija kot znanost; duševni procesi, vedenje, osebnost, zloraba psihologije,znanstvena metoda (pet stopenj) |

|  |
| --- |
| 1. **Osebnost in razvoj osebnosti (15 ur)**
 |

|  |  |
| --- | --- |
| **CILJI** | **VSEBINE** |
| Dijak/-inja:* Opredeli pojem osebnosti in osebnostne lastnosti.
* Razlikuje, opiše in s primeri ponazori področja osebnosti: telesne značilnosti, temperament, značaj, sposobnosti. Ozavešča svoje osebnostne lastnosti.
* Opiše in s primeri ponazori Hipokrat-Galenovo tipologijo temperamenta.
* Opiše in ovrednoti Eysenckovo dimenzionalno teorijo osebnosti.
* Prepozna svoj temperament in razume razlike v vedenju ljudi z različnim temperamentom.
* Opredeli pojem dednosti in okolja ter pojasni vplive obeh dejavnikov na razvoj osebnosti (raziskave dvojčkov).
* Razume pomen socializacije ter družine in vrstnikov na razvoj posameznika.
* Razlikuje in s primeri ponazori vzgojne stile (avtoritarni, permisivni, avtoritativni, brezbrižni) in razume njihov pomen pri oblikovanju osebnosti.
* Pojasni pojem samopodoba ter razlikuje med področji samopodobe.
* Razume dejavnike, ki vplivajo na oblikovanje samopodobe in presodi vlogo (pozitivne oz. negativne) samopodobe v življenju posameznika.
 | osebnost, področja osebnosti: telesne značilnosti, značaj, temperament, sposobnosti;Hipokrat-Galenova tipologija, Eysenckova teorija osebnosti; dednost, raziskave dvojčkov; okolje, socializacija, družina in vzgojni stili, pozitivne in negativen vpliv vrstnikov; samopodoba, področja samopodobe: telesna, socialna, učna |

|  |
| --- |
| Spoznavni procesi (19 ur) |

|  |  |
| --- | --- |
| **CILJI** | **VSEBINE** |
| Dijak/-inja:* Opredeli občutenje in zaznavanje ter opiše proces nastanka zaznave (dražljaj, čutni organ, živčni impulz, možgani).
* Opredeli pozornost, opiše in s primeri iz življenja ponazori dejavnike pozornosti (npr. pri oglaševanju).
* Opiše in s primeri ponazori načela zaznavne organizacije (lik in podlaga, načela grupiranja) ter razlikuje iluzije in halucinacije.
* Opredeli pojem učenja ter pojasni pomen učenja v življenju.
* Opiše in s primeri ponazori dejavnike učenja (psihološke, fizikalne, fiziološke in socialne) ter oceni njihov pomen za učno uspešnost.
* Prepoznava lastne učne stile (vidni, slušni, gibalni), motiviranost za učenje in učne strategije.
* Opiše, s primeri ponazori in ovrednoti notranjo in zunanjo motivacijo. Ozavešča lastno motivacijo ter razvija strategije samomotiviranja za različne dejavnosti.
* Presodi in s primeri ponazori pomen sposobnosti, motivacije, čustev in učnih stilov za učenje.
* Opredeli pojem inteligentnosti ter pojasni in presodi medosebne razlike v inteligentnosti (IQ).
* Navede, opiše in s primeri ponazori vrste inteligentnosti po Gardnerju.
* Opredeli pojem mišljenja in razlikuje različne vrste mišljenja (divergentno – konvergentno, realistično – domišljijsko).
* Opredeli pojem ustvarjalno mišljenje in navede primere ustvarjalnih dosežkov.
* Razume, s primeri ponazori in ovrednoti vpliv osebnostnih in socialnih dejavnikov na ustvarjalnost.
* Pozna in opiše različne tehnike ustvarjalnega mišljenja in jih uporabi pri reševanju različnih problemskih situacij (nevihta možganov, PMI itd.).
* Raziskuje in razvija lastno ustvarjalnost.
 | občutenje in zaznavanje; pozornost, notranji in zunanji dejavniki pozornosti, lik in podlaga, načela združevanja; učenje; učinkovite strategije učenja; dejavniki učenja (sposobnosti, motivacija, znanje, učni stili, učne strategije); notranja in zunanja motivacija; Gardnerjeva teorija; IQ, testi inteligentnosti, razlike v inteligentnosti;vrste mišljenja; ustvarjalno mišljenje; originalnost, fluentnost in fleksibilnost; osebnostni dejavniki (nanje, lastnosti …); tehnike ustvarjalnega mišljenja |

|  |
| --- |
| Čustva in motivacija (19 ur) |

|  |  |
| --- | --- |
| **CILJI** | **VSEBINE** |
| Dijak/-inja:* Opredeli pojem čustvo in presodi  pomen čustev za človekovo življenje.
* Razdeli čustva po različnih merilih (intenzivnost in trajanje, sestavljenost), jih opiše in ponazori s primeri.
* Razlikuje doživljanje in izražanje čustev. Opiše nebesedno izražanje čustev in ga razlikuje pri različnih čustvih.
* Razume vpliv kulture na doživljanje in izražanje čustev (razlike med spoloma in med kulturami).
* Razume prepletenost čustvenih z drugimi duševnimi procesi (spoznavnimi procesi, motivacijo).
* Opiše značilnosti čustvene zrelosti, presodi čustveno zrelo odzivanje in ga razlikuje pri različnih čustvih.
* Opredeli pojem potreba, motiv, cilj ter pojasni njihov pomen v procesu motivacije.
* Opredeli fiziološke in psihosocialne potrebe, razlikuje med njimi in navede konkretne primere.
* Razloži in ovrednoti hierarhijo motivov po Maslowu. Pojasni in s primeri ponazori vedenje ljudi glede na hierarhijo motivov.
* Opredeli pojem vrednot in navede pomembne kategorije vrednot. Pojasni vpliv vrednot na ravnanje posameznika. Ozavešča lastni vrednotni sistem.
* Razloži pojme frustracija, konflikt in stres ter jih ponazori na primerih.
* Opiše in s primeri ponazori glavne vrste konfliktov.
* Razloži nastanek, potek in posledice stresa.
* Razlikuje med konstruktivnim in nekonstruktivnim odzivanjem duševne obremenitve, jih opiše in ponazori s primeri.
* Analizira razmišljanje, doživljanje in ravnanje posameznika z vidika konstruktivnosti / nekonstruktivnosti.
 | čustva; afekti in razpoloženja; temeljna in kompleksna čustva; nebesedno izražanje čustev; medkulturne razlike in razlike med spolomačustvena zrelost: ustreznost situaciji, uravnavanje čustev; kompleksnost čustvovanjamotivacija: potreba (fiziološka, psihosocialna), cilj;Maslowa hierarhija motivov; potreba po samouresničevanju; vrednote: kategorije vrednotfrustracija, konflikt (+/+, -/-, +/-), stres, stresorji, potek stresa, osebnostna čvrstost, konstruktivno in nekonstruktivno spoprijemanje z obremenitvami |

|  |
| --- |
| Medosebni odnosi in komunikacija (10 ur) |

|  |  |
| --- | --- |
| **CILJI** | **VSEBINE** |
| Dijak/-inja:* Opredeli in s primeri ponazori pojme: stališče, stereotip in predsodek.
* Opiše vrste predsodkov (etnični, spolni, rasni, verski …) in jih ponazori s primeri. Pojasni in s primeri ponazori vpliv predsodkov na vedenje (ogovarjanje, izogibanje, diskriminacija, nasilje, genocid).
* Presodi pomen stališč in predsodkov v življenju in ravnanju ljudi (npr. medosebni odnosi, oglaševanje).
* Analizira svoja stališča do aktualnih dogodkov. Raziskuje lastne stereotipe in predsodke ter kritično oceni, kako so se oblikovali.
* Razloži in na primerih pojasni prosocialno (sodelovanje, altruizem), proindividualno (asertivnost, egoizem, tekmovalnost) in antisocialno (agresivno vedenje) vedenje v medosebnih odnosih.
* Razvija asertivno in prosocialno vedenje. Oceni posledice posamezne vrste obnašanja na medosebne odnose.
* Opredeli pojem sporazumevanje ter oceni pomen sporazumevanja v medosebnih odnosih.
* Razlikuje med besednim in nebesednim sporazumevanjem ter ponazori njune značilnosti na konkretnih primerih.
* Opiše in navede značilnosti uspešnega sporazumevanja. Ozavešča lastne veščine sporazumevanja in jih razvija.
 | komponente stališč; stereotipi; predsodki: vrste predsodkov, stopnje izražanja predsodkov; oblikovanje in spreminjanje stališč in predsodkov;prosocialno (altuizem), proindividualno (asertivnost) in antisocialno vedenje;agresivno vedenje: vrste agresivnosti in vzroki; sporazumevanje: pravila komunikacije, uspešno sporazumevanje |

|  |
| --- |
| III. NAČINI IN OBLIKE PREVERJANJA |

Znanje dijaka je lahko preverjano in ocenjevano **ustno, pisno in s samostojnimi izdelki** (avtentične naloge, projektno delo, referati, debate …). Preverjanje in ocenjevanje zajema vse taksonomske ravni znanja: poznavanje, razumevanje, uporaba znanja, analiza in sinteza, vrednotenje.

Če dijak v dogovorjenem roku ne opravi samostojnega izdelka (predstavi referata, odda avtentično nalogo …), je ocenjen z oceno nezadostno (1).

Če je več kot 40 % dijakov ocenjenih z oceno negativno (1), se pisni preizkus znanja enkrat ponavlja. V redovalnico se vpišeta se obe oceni.

**Minimalni standard:** najmanj ena ustna ocena v šolskem letu, dve oceni iz pisnih preizkusov znanja – pridobljeni morata biti pri različnih učnih sklopih, in lahko ena ocena iz samostojnih izdelkov dijaka.

**Zaključevanje ocen ob koncu šolskega leta:** najmanj štiri ocene, ki so enakovredne, npr. dve oceni iz ustnega preverjanja znanja in dve oceni iz pisnega preverjanja znanja ali ena ustna ocena, dve pisni oceni in ena ocena iz samostojnega izdelka dijaka.

* Dijak je negativno ocenjen, če ni dobil vseh ocen, ki so določene z minimalnim standardom ali če je bil prisoten pri manj kot 85 % realiziranih ur. Opravlja dopolnilni izpit.
* Dijak, ki ima ob zaključku šolskega leta večino negativnih ocen, je ocenjen z negativno oceno in opravlja popravni izpit.

|  |
| --- |
| IV. MERILA OCENJEVANJA ZNANJA  |

## Pisno in ustno ocenjevanje znanja

Preverjanje in ocenjevanje zajema vse taksonomske ravni znanja.

|  |  |
| --- | --- |
| OCENA | OPISNI KRITERIJI  |
| **zadostno (2)** | *Nižja raven reproduktivnega znanja (poznavanje, razumevanje):*v minimalnem obsegu zahtevanega in/ali ob podpornih vprašanjih dijak ponovi, navede, našteje, prepozna in navede preproste primere … |
| **dobro (3)** | *Višja raven reproduktivnega znanja (poznavanje, razumevanje):*dijak zgolj ponovi, kar je slišal/-a oziroma si zapisal/-a ob razlagi, razumevanje je omejeno, primeri so šolski in neustvarjalni ... |
| **prav dobro (4)** | *Nižja raven produktivnega znanja (razumevanje, uporaba znanja):*dijak na lastnih primerih in s svojimi besedami ustrezno in pravilno le z občasnimi manjšimi pomanjkljivostmi opiše, povzame, razloži, utemelji, uporabi znanje v novih situacijah ... |
| **odlično (5)** | *Višja raven produktivnega znanja (razumevanje, uporaba, sinteza in presoja znanja):*dijak na lastnih originalnih primerih in s svojimi besedami popolnoma ustrezno in pravilno primerja, vrednoti, sklepa, povezuje, problematizira in kritično presoja, napove posledice, poveze v novo celoto in nadgradi ... |

**Meje za ocene pri pisnem ocenjevanju znanja**

|  |  |
| --- | --- |
| Ocene | % |
| 1 (nzd) | 0–49 %  |
| 2 (zd) | 50–62 %  |
| 3 (db) | 63–75 %  |
| 4 (pdb) | 76–88 % |
| 5 (odl) | 89–100 % |

Pisno ocenjevanje znanja poteka vsako ocenjevalno obdobje vsaj enkrat, je skupinsko in je napovedano.

* Pisno ocenjevanje znanja vključuje naloge izbirnega tipa, povezovanja in dopolnjevanja, naloge kratkih odgovorov in strukturirane naloge.
* Dijak, ki se pisnega ocenjevanja znanja ne udeleži, opravlja pisno ocenjevanje znanja naknadno. O datumu opravljanja naknadnega ocenjevanja se dogovori z učiteljem, vedno pa se naknadno ocenjevanje opravlja še v istem konferenčnem obdobju.

## Ocenjevanje samostojnih izdelkov dijaka

**Opisni kriteriji za ocenjevanje referata**

|  |  |
| --- | --- |
| PODROČJA SPREMLJANJA | OPISNI KRITERIJI |
| *Razumevanje (vsebina govornega nastopa in pisnega prispevka)* | * ali dijak/-inja pozna temo in razume pomembne pojme in odnose ter znanje povezuje z lastnimi izkušnjami in s predznanjem;
* ali dovolj široko in hkrati poglobljeno predstavi vsebino, tako da se lahko o njej pogovarja, nudi pojasnila in odgovarja na dodatna vprašanja;
* ali so zbrani zanimivi, ustrezni in točni podatki in informacije, ki jih dijak/-inja samostojno in ustrezno interpretira;
* ali v okviru izbrane teme pokaže zmožnost kritičnega mišljenja.
 |
| *Delo z viri* | * ali dijak/-inja poišče in izbere raznovrstne vire: članke v časopisju, strokovne revije, knjige, učbenike, priročnike, elektronske vire;
* ali so viri ustrezni glede na vsebino in ali so viri strokovni;
* ali so viri ustrezno in dosledno navedeni (v besedilu in v seznamu literature).
 |
| *Predstavljanje idej (govorni nastop, PP ali plakat)* | * ali dijak/-inja samostojno in tekoče razlaga, govori jasno in logično, točno izgovarja strokovne izraze;
* ali je celoten nastop zanimiv in dijak/-inja večino časa obdrži pozornost občinstva in komunicira z njim;
* ali ustrezno kombinira razlago in pojasnjevanje slikovnega gradiva na PP/plakatu ter pri nastopu upošteva časovne omejitve,
* ali je PP predstavitev (plakat) pregledna, vsebina dobro organizirana, ključne točke ali deli vsebine ustrezno poudarjeni in podprti s slikovnim gradivom.
 |

Tudi druge avtentične in projektne naloge so ocenjene v skladu z opisnimi kriteriji, ki se od naloge do naloge razlikujejo, glede na področja spremljanja, ki so pri posamezni nalogi pomembna.

|  |
| --- |
| V. MINIMALNI STANDARDI ZNANJA |

Dijak doseže minimalne standarde znanja, če:

* opiše in razume temeljne pojme s področja psihologije,
* se zaveda pomena psiholoških spoznanj v vsakdanjem življenju in prepozna njihovo uporabnost na različnih področjih,
* uporabi psihološka spoznanja pri razumevanju sebe, drugih ljudi in procesov v skupini,
* zmore poiskati informacije s področja psihologije v raznovrstnih virih.

|  |  |
| --- | --- |
| **UČNI SKLOP** | **CILJI (minimalni standardi znanja)** |
| 1.PSIHOLOGIJA KOT ZNANOST | Dijak/-inja:* Opredeli pojem psihologija. Pojasni duševne procese, vedenje, osebnost in osebnostne lastnosti.
* Pojasni pomen psihologije in s primeri ponazori sporno uporabo psiholoških spoznanj (oglaševanje, politična psihologija).
* Opiše znanstveno metodo.
 |
| 2.OSEBNOST IN RAZVOJ OSEBNOSTI | Dijak/-inja:* Opredeli pojem osebnosti in osebnostne lastnosti.
* Opiše in s primeri ponazori področja osebnosti: telesne značilnosti, temperament, značaj, sposobnosti.
* Opredeli pojem dednosti in okolja ter pojasni vplive obeh dejavnikov na razvoj osebnosti.
* Pojasni različne vzgojne stile ter pomen družite in vrstnikov za razvoj posameznika.
* Pojasni pojem samopodoba, navede in opiše področja samopodobe (telesna, socialna, učna).
* S primeri ponazori vedenje in doživljanje osebe s pozitivno in negativno samopodobo.
 |
| 3.SPOZNAVNI PROCESI | Dijak/-inja:* Opredeli občutenje in zaznavanje ter pozornost, opiše dejavnike pozornosti.
* Opišejo in s primeri ponazori načelo lika in podlage ter razlikuje iluzije in halucinacije.
* Opredeli pojem učenja ter opiše in s primeri ponazori dejavnike učenja.
* Opiše in s primeri ponazori notranjo in zunanjo motivacijo.
* S primeri ponazori pomen sposobnosti, motivacije, čustev in učnih stilov za učenje.
* Opredeli pojem inteligentnosti ter pojasni medosebne razlike v inteligentnosti.
* Navede in opiše vrste inteligentnosti po Gardnerju.
* Opredeli pojem mišljenja, ustvarjalnosti in navede primere ustvarjalnih dosežkov.
* Razume in s primeri ponazori vpliv različnih dejavnikov na ustvarjalnost.
* Pozna različne tehnike ustvarjalnega mišljenja in jih uporabi pri reševanju problemskih situacij (nevihta možganov).
 |
| 4.ČUSTVA IN MOTIVACIJA | Dijak/-inja:* Opredeli pojem čustvo in opiše značilnosti temeljnih čustev.
* Razdeli čustva po različnih merilih, jih opiše in ponazori s primeri.
* Opiše nebesedno izražanje čustev pri različnih čustvih.
* Razume vpliv kulture na doživljanje in izražanje čustev ter opiše značilnosti čustvene zrelosti.
* Opredeli pojem potrebe, motiva in cilja.
* Pojasni hierarhijo motivov po Maslowu. Pojasni in s primeri ponazori vedenje ljudi glede na hierarhijo motivov.
* Opredeli pojem vrednot in navede pomembne kategorije vrednot.
* Razloži pojme frustracija, konflikt in stres ter jih ponazori na primerih.
* Opiše in s primeri ponazori glavne vrste konfliktov.
* Opiše vzroke, potek in posledice stresa.
* Razlikuje med konstruktivnim in nekonstruktivnim odzivanjem duševne obremenitve, jih opiše in ponazori s primeri.
 |
| 5.MEDOSEBNI ODNOSI IN KOMUNIKACIJA | Dijak/-inja:* Opredeli pojme: stališče, stereotip in predsodek.
* Opiše vrste predsodkov in jih ponazori s primeri ter pojasni vpliv predsodkov na vedenje.
* Presodi pomen stališč in predsodkov v življenju in ravnanju ljudi.
* Razloži in na primerih pojasni prosocialno (altruizem), proindividualno (asertivnost) in antisocialno (agresivno vedenje) vedenje v medosebnih odnosih.
* Opredeli pojem sporazumevanje ter oceni pomen sporazumevanja v medosebnih odnosih.
* Razlikuje med besednim in nebesednim sporazumevanjem ter ponazori njune značilnosti na konkretnih primerih.
* Opiše in navede značilnosti uspešnega sporazumevanja.
 |

|  |
| --- |
| VI. LITERATURA IN VIRI |

## Učna gradiva za dijake

Kompare, A. idr. (2011). Uvod v psihologijo. Ljubljana: DZS.

Kompare, A. (2011). Psihologija. Delovni zvezek za ekonomski in aranžerski tehnik. Šolski center Srečka Kosovela Sežana, interno gradivo.

## Literatura in viri za učitelja

Curk, J. idr. (2002). Poučujemo psihologijo. Zbornik idej za poučevanje psihologije. Ljubljana: ZRSŠ.

Hayes, N. in Orrell, S. (1998). Psihologija. Ljubljana: ZRSŠ.

Hill, G. (2001). Psihologija. Shematski pregledi. Ljubljana: Tehniška založba Slovenije.

Kompare, A. idr. (2001). Občutenje in zaznavanje. Didaktično metodični priročnik za učitelje psihologije. Ljubljana: ZRSŠ.

Marentič Požarnik, B. (2000). Psihologija učenja in pouka. Ljubljana: DZS.

Rupnik Vec, T. idr. (2008). Razvijanje kritičnega mišljenja pri psihologiji. Ljubljana: ZRSŠ.

Rupnik Vec, T. idr. (2010). Posodobitev gimnazijskega programa. Psihologija. Ljubljana: ZRSŠ.